03/02/2010 | Administración LocalMunicipal
Dumbría
Aprobación regulamento SAD.-

O Concello de Dumbría publicou o regulamento do Servizo de Axuda no Fogar no BOP nº 293, do 23 de decembro de 1998. O motivo de facer esta nova proposta de regulamento obedece ós cambios que introduce a Lei estatal 39/2006 de promoción da autonomía persoal e atención ás persoas en situación de dependencia que incide directamente en aspectos importantes da prestación do servizo, e fai que as expectativas con respecto a este programa evolucionen. Outra lexislación a ter en conta á hora de elaborar este novo regulamento é a Lei 13/2008 (DOG nº 245, do 18 de decembro de 2008), reguladora dos servizos sociais de Galicia, así como a Orde de 22 de xaneiro de 2009 (DOG nº 22, do 2 de febreiro de 2009), reguladora do Servizo de Axuda no Fogar. Tendo en conta a Lei 39/2006 de promoción da autonomía persoal e atención ás persoas en situación de dependencia, enténdese por Sistema Galego de Servizos Sociais o conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega, mediante a intervención que permita o logro dos obxectivos expresados no seu artigo 3º; e que estrutura o sistema en forma de rede, con dous niveis de actuación,- os servizos sociais comunitarios básicos e específicos, e os servizos sociais especializados-, sendo de competencia aos concellos no proceso da planificación e ordenación xeral do sistema, a creación, a xestión e o mantemento dos primeiros, e asegurar como mínimos da oferta pública, a prestación dos básicos, entre os que figura a xestión do Servizo de Axuda no Fogar, definido como servizo de natureza material ou tecnolóxico, consistente en ofrecerlles un conxunto de atencións ás persoas ou familia no seu propio domicilio, para facilitar o seu desenvolvemento e a permanencia no seu contorno habitual, e que só terá carácter esencial, logo da correspondente valoración técnica, cando se trate de persoas con déficit de autonomía persoal incluídas no sistema de atención á dependencia; e nas demais situacións, enténdese que ten a consideración de normalizador, sen prexuízo de ampliación do considerado de carácter esencial, supeditado ás dispoñibilidades orzamentarias e prestadoras en réxime de concorrencia. O presente Regulamento ten por obxecto a regulación dentro do Concello de Dumbría da prestación do Servizo de Axuda no Fogar, de carácter preventivo e normalizador, dirixida ás persoas ou familias en situación de especial necesidade, por determinadas carencias de carácter físico, psíquico ou social, que lles impidan o normal desenvolvemento nas actividades da vida diaria. Esta ordenanza inscríbese dentro do ámbito de actuación da Lei 13/2008 de Servizos Sociais, da Lei 7/1985 reguladora das bases de réxime local, do Decreto 240/1995 de Servizos Sociais de atención primaria, da Orde de 22 de xaneiro de 2009, reguladora do Servizo de Axuda no Fogar, e na Lei 39/2006 de promoción da autonomía persoal e atención á dependencia e na súa normativa estatal e galega que a desenvolve, e demais lexislación aplicable. A interpretación desta ordenanza é competencia dos órganos de goberno deste Concello. O programa de Axuda no Fogar é un servizo social que presta un conxunto de atencións, dende unha perspectiva integral e normalizadora, aos individuos e familias no seu domicilio, naquelas situacións nas que teñen limitada a súa autonomía por motivos físicos, psíquicos e sociais, ou nos casos de desintegración familiar, facilitándolles a permanencia no seu propio contorno de convivencia, e evitando así a súa posible institucionalización. O Servizo de Axuda no Fogar é un servizo público que terá a consideración de prestación básica de Servizos Sociais de atención comunitaria inxerida no sistema integrado de Servizos Sociais, de carácter complementario e transitorio, con planificación, coordinación e control público. O Concello de Dumbría resérvase como competencia exclusiva do SAF as seguintes funcións: planificación, programación e dirección técnica do servizo, coordinación, seguimento, supervisión e control do SAF, así como a selección da persoa usuaria e a aprobación de altas, baixas e modificacións do servizo. - A finalidade do servizo é mellorar a calidade de vida das persoas que viven nos seus domicilios e requiran asistencia. - O servizo debe unir o esforzo do/a propio/a usuario/a, da súa familia, veciños/as e amizades, dos servizos públicos e privados, dos/as voluntarios/as, quere dicir, o esforzo da comunidade no seu conxunto, para proporcionar o benestar desexado mantendo o maior grao de autonomía mediante unha labor preventiva, asistencial e rehabilitadora. - Os/As auxiliares do Servizo de Axuda no Fogar deben apoiar e reforzar a unidade familiar, especialmente nas unidades familiares con usuarios/as dependentes. - Non se deberá substituír á familia na súa responsabilidade senón que, pola contra, se lle estimulará na atención ó/á usuario/a. O Concello prestará o servizo de acordo cos seguintes principios xerais de actuación: - Responsabilidade pública. - Igualdade e universalidade. - Globalidade e integración. - Subsidiaridade, propiciando a asunción das responsabilidades familiares existentes no seu caso. A prestación do Servizo de Axuda no Fogar está destinada a persoas do Concello de Dumbría con dificultades para valerse por sí mesmas (discapacitadas, dependentes, maiores, familias con problemáticas diversas, drogodependentes, enfermos crónicos.). Son obxectivos do Servizo de Axuda no Fogar: · Mellorar a calidade de vida das persoas usuarias · Favorecer e potenciar a autonomía persoal no propio domicilio · Manter, mellorar e recuperar as redes de relación familiar e social · Prever situacións de dependencia ou exclusión social · Retardar ou evitar a institucionalización do/a usuario/a · Reforzar a solidariedade e potenciar o voluntariado social · Contribuír á creación de hábitos axeitados para garantir unhas condicións mínimas de vida · Potenciar a utilización dos recursos comunitarios · Apoiar a grupos familiares a asumir as súas responsabilidades con respecto á atención dalgún membro que o necesite · Favorecer a participación nas actividades da vida comunitaria 6.1 No SAF a intervención realízase dun xeito personalizado, en función das necesidades de cada usuario/a ou da súa familia no que se refire ao tipo de servizo que se prestará, as horas de atención, etc. É un recurso de tipo voluntario, solicitado polo/a usuario/a ou familia. É un recurso aberto a toda a poboación; non obstante mentres as dispoñibilidades económicas non permitan a súa universalización, haberá que priorizar aqueles/as usuarios/as ou familias que teñan máis dificultades e menos posibilidades de acceso a outros recursos. É un recurso temporal, é dicir, que ten un principio e un final na prestación do servizo, en función da valoración do/a profesional e da vontade do/a usuario/a. É un servizo, por definición descontinuo, agás nos casos da dependencia. Terá carácter especial a intensidade da prestación do SAF ás persoas que teñan recoñecido o grao e nivel de dependencia en resolución da Xunta de Galicia de maneira que se establecen distintos graos de intensidade.6.2 Para poder obxectivar, valorar e ordenar as solicitudes do SAF, utilizarase un sistema de baremo no que se valorarán e puntuarán os aspectos de autonomía persoal, situación familiar, situación social, situación económica e valoración técnica. O SAF vai dirixido a toda a poboación, pero, mentres as dispoñibilidades económicas non permitan o seu uso xeneralizado, dispoñerase duns criterios de prioridade de xeito que poidan ser obxectivables, por unha parte a situación de necesidade social e por outra a situación económica do/a usuario/a.6.3 A intensidade coa que se prestará o SAF como recurso idóneo, será nos casos de usuarios/as con grao e nivel de dependencia e plan de coidados aprobado da seguinte maneira: 6.4. A intensidade coa que se prestará o SAF como respiro da persoa coidadora familiar será o que segue: *Así mesmo iremos engadindo os distintos graos e niveis que faltan a medida que sexan recoñecidos pola propia Xunta de Galicia. No caso de usuarios/as que accedan ao SAF a través da libre concorrencia, o horario será determinado polo persoal técnico dos Servizos Sociais do Concello de Dumbría. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico. No suposto de prestación do servizo para as persoas atendidas no sistema de dependencia, a intensidade estará predeterminada no seu PIA, a súa aplicación horaria deberá ser flexible e conforme co seu proxecto de intervención, de maneira que, cando menos, se garanta a cobertura das necesidades de atención persoal na realización das actividades básicas todos os días da semana. O tratamento da información contida nos expedientes realizarase de acordo coa normativa vixente en materia de protección de datos de carácter persoal.1.- A variedade de prestacións que se ofrecen dende o Servizo de Axuda no Fogar, concretaranse nas seguintes atencións: A.- Atencións de carácter persoal na realización das actividades básicas da vida diaria, tales como: · Asistencia para erguerse e deitarse · Apoio no coidado e hixiene persoal, así como para vestirse · Control do réxime alimentario e axuda, se é o caso, para alimentarse · Supervisión, cando proceda, das rutinas de administración de medicamentos prescritas por facultativos · Apoio para cambios posturais, mobilizacións, orientación espazo-temporal · Apoio a persoas afectadas por problemas de incontinencia B.- Atencións de carácter persoal na realización doutras actividades da vida diaria, tales como: · Acompañamento fóra do fogar para acudir a consultas ou tratamentos · Apoio na realización de xestións necesarias ou urxentes C.-Atención das necesidades de carácter doméstico e da vivenda, tales como: · Limpeza e mantemento da hixiene e salubridade da vivenda · Compra de alimentos e outros produtos de uso común · Preparación dos alimentos · Lavado e coidado das prendas de vestir · Coidados básicos da vivenda Estas atencións poderán ser facilitadas en parte, se é o caso, por servizos complementarios que poidan estar funcionando ou se poñan en marcha nun futuro (lavandería, xantar na casa, outros servizos e prestacións que axuden a mellorar a calidade de vida dos/as usuarios/as.) prestados ben polo propio Concello ou por outras administracións. D.- Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2. Con carácter complementario, o Servizo de Axuda no Fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Atencións de carácter técnico e complementario: refírese á xestión ou actuacións que poidan ser necesarias, para a posta en funcionamento do servizo ou para que este se continúe prestando en condicións idóneas.3. Poderán integrarse, ademais, dentro do Servizo de Axuda no Fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: -A realización de actividades domésticas que non fosen incluídas no proxecto de intervención e no acordo de servizo recollidos no artigo 14 desta orde. -Actuacións que, polo seu carácter sanitario, deban en todo caso ser realizadas por persoal facultativo.1. O Servizo de Axuda no Fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención.2. Darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia.3. Sen prexuízo dos criterios de carácter xeral establecidos na orde, a presente ordenanza municipal reguladora do servizo establecerá os sistemas de acceso por libre concorrencia ao Servizo de Axuda no Fogar, en tanto que prestación básica do sistema de servizos sociais, para situacións diferentes á contemplada no apartado anterior. Con carácter específico poderán ser beneficiarios do SAF: - Familias ou persoas que presenten disfuncións que poidan ser susceptibles de mellora cunha axeitada atención domiciliaria. - As persoas maiores, con certo nivel de dependencia, que non teñan a ninguén que os atenda suficientemente e que, con esta axuda, poidan continuar vivindo no seu fogar. - As persoas con discapacidades, minusvalías ou enfermidades que lles impidan valerse por sí mesmas. - Persoas afectadas por unha minusvalía, grao de dependencia, incapacidade, lesión, enfermidade física ou mental ou por outros motivos que os fagan precisar de axuda. - Os grupos familiares con excesivas cargas, conflitos relacionais, situacións sociais inestables ou calquera outra problemática. - Colectivos específicos que presenten situacións de risco e exclusión social. O acceso ao servizo producirase a través dos servizos sociais de atención primaria, de acordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do Programa Individual de Atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2. Para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, o acceso ao servizo, previa prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos na normativa reguladora do programa e, se é o caso, na Ordenanza Municipal.3. De igual maneira a expresada no apartado anterior procederase nas situacións nas que a problemática principal estea relacionada con aspectos convivenciais e socio-educativos.4. Nos supostos recollidos nos apartados 2 e 3 deste artigo empregarase un baremo no que, ademais dos posibles déficits de autonomía, se valoren factores de carácter persoal e socio-familiar, o apoio social, a situación da vivenda e outros que dificulten obxectivamente a normalización social e a calidade de vida. Para poder acceder á prestación do SAF, será necesario cumprir os seguintes requisitos: - Estar dentro dalgún dos grupos de persoas especificadas no artigo 8. - Estar empadroado/a e ter residencia efectiva no Concello de Dumbría. - Aceptación do servizo coas súas características, obrigas e normativa. - Que non teñan familiares con obrigas legais de prestar alimento ou existindo estes: que se neguen a cumprir esta obriga, residan fóra do termino municipal, ou estean imposibilitados para facerse cargo das atencións do beneficiario tanto a nivel económico como persoal. - Que non reciban axuda doutra institución ou entidade para este fin. - Que non presenten un estado de deterioro físico ou psíquico tal que necesiten máis, un internamento asistido e continuado que a axuda no fogar. - Que reúnan as condicións persoais, sociais, económicas, etc., que figuran nos baremos. Segundo ordenanza fiscal 1.- Para a posta en marcha deste Servizo será imprescindible a intervención do/a traballador/a social municipal directamente responsable do Servizo de Axuda no Fogar, así como do/a responsable municipal de Servizos Sociais. O persoal directamente adscrito á prestación do SAF estará integrado por: - Traballador/a Social do servizo social municipal. - Auxiliares de Axuda no Fogar ou se é o caso da empresa que houbese que contratar - Outros/as profesionais naqueles casos que consideremos que a súa intervención e o seu traballo poida resultar positivo para tratar sobre todo situacións de desaxuste familiar. De calquera xeito, e no caso de que o número de persoas usuarias sexa menor de 50, o persoal técnico mínimo esixible será de 0,02 profesionais en cómputo por persoa usuaria. Nos demais casos aplicarase a seguinte táboa: 2.- O persoal que presta atención directa nos domicilios das persoas usuarias estará formado por auxiliares de axuda no fogar que, no caso de atender a persoas afectadas por déficits de autonomía, estarán en posesión da cualificación profesional específica para o exercicio das súas funcións, conforme ao establecido no Real Decreto 331/1997, de 7 de marzo, polo que se establece o certificado de profesionalidade da ocupación de auxiliar de axuda a domicilio, ou ben a establecida no Real Decreto 295/2004, de 20 de febreiro, polo que se regula a cualificación profesional de atención socio-sanitaria a persoas a domicilio, sen prexuízo da posibilidade de acreditación da competencia profesional adquirida ben mediante experiencia laboral ou mediante aprendizaxes non formais, da maneira que regulamentariamente se estableza.1.- O servizo público de Axuda no Fogar prestarao o Concello de Dumbría ben directamente, ou ben mediante diversas modalidades de contratación de xestión de servizos públicos regulados na normativa vixente sobre contratos do sector público, a través das entidades privadas debidamente autorizadas.2.- O número de horas máximo será de 60 horas ao mes, en tódolos casos a excepción dos/as beneficiarios/as con recoñecemento de nivel e grao de dependencia pola Xunta de Galicia.3.- O custe da hora de servizo fixada para cada exercicio establécese en 8 euros/hora.1) O membro da corporación responsable de Servizos Sociais xunto co/a técnico/a responsable garantirá unha supervisión e seguimento do servizo prestado, que se realizará sempre que as circunstancias a fagan necesaria e, como mínimo, cunha periodicidade de dous meses. Desta supervisión quedará constancia no correspondente expediente individual. Mediante esta supervisión revisarase e axustarase, se é o caso, o contido das prestacións expresado no proxecto de intervención e no acordo de servizo.2) Contempla tamén a coordinación e supervisión dos/as auxiliares de axuda no fogar, establecendo reunións de traballo nas que se revisará a evolución dos casos e as pautas seguidas polos/as traballadores/as. Estas reunións de carácter técnico terán en todo caso, a finalidade de mellorar progresivamente a calidade do servizo.3) A prestación do SAF queda condicionada á aceptación por parte do/a beneficiario/a, que se recollerá nun documento compromiso, no que se especifican as condicións do servizo, as obrigas e os motivos de extinción.4) No caso de que o servizo non conte con persoal suficiente para atender todas as demandas susceptibles de recibilo, elaborarase unha lista de espera por orde de puntuación.5) En caso de baixas ou vacacións dos/as auxiliares de axuda no fogar, a súa substitución queda condicionada á dispoñibilidade do servizo.6) De maneira xeral o Servizo de Axuda no Fogar non realizará tarefas de: limpeza de portais e escaleiras de comunidade. Labores de xardinería ou horta. Alimentación e aseo de animais.7) Cada usuario/a estará suxeito a unha tarifa que deberá aboar mensualmente mediante autorización bancaria, dita tarifa calcularase en función dos ingresos económicos totais da unidade de convivencia.8) O Concello de Dumbría abrirá un expediente por cada usuario/a ou por cada unidade de convivencia á que se presta o servizo, no cal constará cando menos: a) Un informe social, asinado por un/unha traballador/a social da entidade titular do servizo b) Un proxecto de intervención, asinado polo/a técnico/a responsable que designe a entidade titular do servizo c) Un acordo de servizo asinado entre a entidade titular do servizo e a persoa usuaria En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal.1. O Servizo de Axuda no Fogar estará integrado nos Servizos Sociais de atención primaria do Concello de Dumbría e será coordinado polo/a traballador/a social do Concello, baixo a dirección do/a Alcalde/sa ou membro da corporación responsable de Servizos Sociais.2. No acceso directo ao servizo para as persoas usuarias con dependencia valorada, a resolución relativa ao programa individualizado de atención terá a consideración de resolución de asignación e incorporación ao servizo.3. No acceso en libre concorrencia será de aplicación o seguinte: a) O procedemento iniciarase por instancia de parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, e cos baremos que se elaboren en desenvolvemento do estipulado nesta orde. b) Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberán ser valoradas en todo caso polo/a traballador/a social dos Servizos Sociais de atención primaria do Concello, que, unha vez realizada a correspondente visita domiciliaria, determinará, mediante informe preceptivo, a idoneidade do servizo, así como a intensidade recomendable para cada caso concreto. d) O órgano competente para ditar a resolución será o/a alcalde/sa, que poden delegar esta competencia de conformidade co disposto no artigo 21.3º da Lei 7/1985, do 2 de abril, reguladora das bases do réxime local.4. Unha vez notificada a resolución de concesión do servizo, deberán acordarse, entre os Servizos Sociais de atención primaria do Concello e a persoa usuaria, as condicións básicas da prestación, que se substanciarán no acordo de servizo regulado no artigo 14.8 desta orde.5. No caso de extrema e urxente necesidade debidamente xustificada, mediante resolución motivada do/a alcalde/sa ou do membro da corporación local responsable en materia de servizos sociais, poderase iniciar de oficio a prestación do servizo de maneira inmediata, por proposta dos Servizos Sociais de atención primaria e sen prexuízo da posterior instrución do correspondente expediente.6. Na prestación do servizo, ademais do persoal profesional, poderá colaborar persoal voluntario baixo a supervisión técnica dos Servizos Sociais do Concello de Dumbría. Para estes efectos estarase ao previsto na lexislación en vigor sobre voluntariado.7. No caso de tratarse de intervencións de carácter socio-educativo derivadas dun diagnóstico de desestruturación familiar, deberán incorporarse ao proceso, de acordo coas circunstancias do fogar de que se trate, algunha das seguintes figuras profesionais: psicólogo/a, educador/a familiar, educador/a social ou diplomado/a en traballo social. As persoas usuarias, no marco dos deberes que con carácter xeral se recollen no artigo da Lei 13/2008 do 3 de decembro, de servizos sociais de Galicia, terán os seguintes deberes: 1. Cumprir coas condicións do servizo, facilitando a execución das tarefas ao persoal ao cargo e poñendo á súa disposición, se fose o caso, os medios materiais necesarios.2. Colaborar no desenvolvemento do servizo en función das súas capacidades e nos termos acordados en cada caso.3. Respectar a dignidade persoal e profesional das persoas que presten o servizo, así como respectar os límites das súas obrigas laborais.4. Informar dos cambios de calquera circunstancia persoal, familiar ou económica que puidese dar lugar á modificación, suspensión ou extinción na prestación do servizo.5. Participar no pagamento do servizo nos termos que se estableza na súa norma reguladora.6. A comunicar con dez días de antelación calquera ausencia temporal do domicilio que puidese impedir a prestación do servizo. O incumprimento dalgúns destes deberes por parte dos/as usuarios/as poderá implicar a extinción da prestación. As persoas usuarias do servizo, ademais dos dereitos que con carácter xeral se lle recoñecen no artigo 6 da Lei da 13/2008 do 3 de decembro, de servizos sociais de Galicia 4/1993, de servizos sociais, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo, así como a situación do seu expediente.4. Ao tratamento confidencial dos seus datos dacordo co disposto na Lei Orgánica 15/1999, de 13 de decembro, de protección de datos de carácter persoal.5. A recibiren información precisa e clara sobre as posibles modificacións sobrevidas durante a prestación efectiva do servizo.6. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.1. O trato será sempre de respecto, evitando que a confianza co/a usuario/a e coa súa familia interfira no traballo.2. Respectar a intimidade do/a usuario/a e gardar a debida confidencialidade.3. O/a auxiliar non debe facer partícipe o/a usuario/a e á familia deste/a dos seus propios problemas, separando todo o posible a súa vida privada do seu traballo.4. Respectarase integramente o horario e as tarefas establecidas e non se poderán realizar cambios sen a previa autorización do/a responsable.5. O/a auxiliar de Axuda no Fogar non lles debe facer traballos a outros membros da familia distintos dos/as beneficiarios/as, aínda que convivan na mesma casa. Se se trata de persoas maiores ou dependentes, estudiarase o caso dende o departamento de Servizos Sociais.6. En caso de ausencia do/a traballador/a deberá comunicalo con antelación, ao/á usuario/a e ao/á responsable do servizo.7. Non se poderá recibir en custodia cartos, xoias nin outros obxectos.8. Non se permite ningún tipo de prestación/bonificación por parte do/a usuario/a (cartos, regalos, etc.). 9. Non se poderá acudir ao lugar de traballo en compaña de persoas alleas ao servizo.10. Non se disporá das chaves de ningún domicilio, excepto cando as condicións do caso así o esixan e sempre co consentimento do/a usuario/a e do técnico/a responsable.1.-O SAF será prestado polo Concello de Dumbría nas modalidades que se indican no artigo 13 deste regulamento. Xunto coa solicitude para a prestación do servizo (ver modelo oficial) deberá achegarse a seguinte documentación: - DNI ou NIE do/a solicitante e dos membros da unidade de convivencia. - Fotocopia da tarxeta sanitaria do/a beneficiario/a. - Certificado de empadroamento e convivencia. - Certificado de impostos sobre o IBI, industria e vehículos de tódolos compoñentes da unidade de convivencia con obriga legal de prestar auxilio. - Documentación acreditativa de ingresos (nóminas, certificados de pensións, prestacións, etc.), ou no seu defecto certificación correspondente de non percibir prestacións; de todos os membros da unidade de convivencia segundo o artigo 17 da Orde. - Fotocopia da declaración da renda ou certificado negativo de Facenda, de todos os membros da unidade de convivencia. - Recibo de aluguer ou amortización da vivenda. - Informe médico do/a solicitante que acredite a carencia de autonomía persoal e o tratamento que é necesario controlar. - Certificado de recoñecemento de discapacidade e/ou resolución do grao de dependencia. - Declaración xurada de non ter dereito a Axuda no Fogar por outra entidade ou organismo. - Calquera outro que se considere necesario para a avaliación da solicitude e que teña relación cos aspectos que hai que valorar.2.- No caso de iniciarse de oficio o expediente, a Alcaldía ou concelleiro/a en quen delegue resolverá o mesmo, con carácter urxente, previa a emisión polo/a traballador/a social do informe técnico pertinente. Unha vez cuberta a solicitude, presentarase no rexistro do Concello de Dumbría. A presentación da solicitude determina o dereito a esixir da Administración o correspondente recibo que acredite a data de presentación admitindo como tal unha copia na que figure a data de presentación anotada pola oficina. Unha vez rexistrada, daráselle traslado aos Servizos Sociais de Atención Primaria do Concello. Se se observaron defectos formais na solicitude, como non reunir os requisitos anteriormente mencionados, ou non presentar a documentación, o Concello está obrigado a requirir do/a interesado/a que, no prazo de 10 días, emende a falla ou presente os documentos preceptivos, e indicarase no devandito requirimento que, se así non o fixese, entenderase que desiste da súa petición e arquivarase sen máis a súa solicitude. O/a técnico/a responsable contactará co/a interesado/a para obter toda a información que sexa necesaria para a realización do correspondente informe baremo, que incluirá valoracións cualitativas (a través de entrevistas, visitas domiciliarias, información documental, etc.) e cuantitativas ( aplicación do baremo). O devandito informe baremo incorporarase ao expediente administrativo e servirá para fundamentar, nun ou noutro sentido, a resolución que se adopte máis do cumprimento dos requisitos e, de acordo coa consignación orzamentaria anual, informarase da conveniencia de alta no servizo ou da incorporación á lista de espera, ocupando o posto correlativo que lle corresponda en función da puntuación obtida e da data de entrada. O expediente será remitido á Alcaldía e órgano ou persoa en quen delegue, quen adoptará a resolución pertinente. O/a interesado/a notificaráselle a resolución adoptada que, en tódolos casos, deberá ser motivada (o informe servirá de motivación para a resolución), especificando a intervención e a achega económica se procede. No texto da resolución mencionarase o recurso potestativo de reposición, que poderá interpoñer o/a interesado/a perante o Concello, no prazo dun mes ( art.107 da Lei 30/92, de 26 de novembro, sobre réxime xurídico das administracións públicas e do procedemento administrativo común) e o recurso contencioso administrativo ante a sala correspondente do Tribunal Superior de Xustiza de Galicia, no prazo de dous meses que se contarán dende o día seguinte ao da notificación da resolución (art.46.29/98 da Lei de xurisdición contencioso-administrativa). Enviarase copia da resolución ós Servizos Sociais que, para proceder á alta, requirirá do/a técnico/a responsable un plan de traballo. A alta efectiva realizarase nun prazo de 10 días, contados dende a data de notificación. O prazo de presentación de solicitudes estará aberto todo o ano. Nos casos de extrema urxencia debidamente xustificada, mediante resolución motivada do/a alcalde/sa ou do membro da corporación local responsable en materia de servizos sociais, poderase iniciar de oficio a prestación do servizo de maneira inmediata, a proposta dos Servizos Sociais de atención primaria, e sen prexuízo da posterior instrucción do correspondente expediente. Antes de proceder a alta no SAF será imprescindible a firma do acordo da prestación do servizo segundo modelo normalizado. No dito acordo deberán contemplarse as seguintes especificacións, recollidas no plan de traballo que se axuntará a este: - Tarefas que hai que realizar. - Horarios e días do servizo. - Técnico responsable do proxecto de intervención. - Aceptación por parte do/a usuario/a, no caso de que non se preste gratuitamente, de domiciliar o aboamento da taxa de SAF establecida na ordenanza fiscal, na entidade bancaria da súa elección, no número de conta autorizada para tal efecto. - O contrato irá asinado polo/a técnico/a responsable e polo/a usuario/a e, naqueles casos que conten con apoio familiar, por un membro da familia. En canto ás modificacións con respecto ao establecido no contrato, do número de horas, tarefas ou modificacións xerais do plan de traballo que se vaian producindo no desenvolvemento do servizo, a proposta de modificación realizarase tras un estudio e análise da situación por parte do/a traballador/a social. O/a usuario/a deberá ser informado destas modificacións de forma argumentada. Considérase suspensión provisional, con reserva de praza, aquelas interrupcións do SAF que estean dentro dos seguintes supostos: a) Por ausencia do/a beneficiario/a do seu domicilio por vacacións, viaxes, participación en programas de termalismo social por un tempo inferior a tres meses. b) Por ingreso hospitalario mentres dure este, sempre que a situación de alta hospitalaria sexa compatible coas características do/a usuario/a do SAF. Se o ingreso hospitalario se prolongase máis de tres meses, revisarase a reserva de praza e valorarase novamente a continuidade do SAF ou a súa extinción. c) Por contar, temporalmente, con apoio familiar. Se este apoio se prolonga máis de tres meses, revisarase a reserva de praza e, polo tanto, a continuidade ou extinción do servizo. d) Por necesidades do servizo, se fose necesario ampliar o número de usuarios/as e se considerasen prioritarios outros casos en función da situación persoal, sanitaria e económica do beneficiario. Nos apartados a), b), c), deberá o/a usuario/a comunicalo á entidade prestadora do servizo, polo menos, con tres días de antelación. No caso de que o/a beneficiario/a teña dereito a reserva de praza, non se manterá necesariamente o horario inicial nin o/a auxiliar que efectuaba o servizo, quedando a expensas das indicacións técnicas e da dispoñibilidade do servizo. O servizo poderase suspender, coa excepción das prazas vinculadas a un dereito exercido dentro do sistema de autonomía a atención á dependencia, suposto no que se estará ao disposto na normativa reguladora.1.- A prestación do Servizo de Axuda no Fogar que lle fose recoñecido a un/ha usuario/a extinguirase, en termos xerais: - Por falecemento ou renuncia do/a beneficiario/a. - Por ingreso con carácter definitivo en centro residencial. - Por traslado definitivo da súa residencia a outro concello. - Por incumprimento dos requisitos establecidos para a prestación do servizo, tales como trato inadecuado do/a usuario/a ó/á auxiliar, falta de colaboración do/a usuario/a no desenvolvemento do servizo, que impoñan tarefas ó/á auxiliar que non lle corresponden ou similares. - Por desaparición das circunstancias baremables que motivaron a prestación do servizo. - Se a familia utiliza o servizo para fins diferentes ós propios da axuda no fogar. - Por ocultación e/ou falseamento de datos por parte do/a usuario/a ou dos familiares. - Se o/a beneficiario/a se ausenta do domicilio sen causa xustificada por un período superior a tres meses salvo en caso de ingreso hospitalario. - Se alguén asume totalmente a atención do/a beneficiario/a. - Por non facer efectiva a contribución establecida no contrato de dúas mensualidades no período anual. - Cando o Concello deixe de prestar o servizo por falta de medios, ben por ser asumido por outra administración ou entidade de iniciativa social. - O ser un servizo suxeito a subvencións, en caso de non ser recoñecida, poderá levar a súa suspensión. - O cambio do programa individual de atención ou do proxecto de intervención que implique un cambio de asignación de recursos e a súa incompatibilidade co Servizo de Axuda no Fogar.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social.3. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarse en todo caso ao órgano competente para ditar resolución de Programa Individual de Atención. Poderase conceder provisionalmente o servizo nos seguintes supostos, e sempre que existan vacantes: a) Con carácter preferente ós/ás beneficiarios/as en situacións excepcionais graves, determinándose claramente a súa duración. b) Os/as beneficiarios/as que se atopen en lista de espera, logo da aceptación desta provisionalidade. Existen dúas posibilidades de acceso, ben a través do baremo para persoas de autonomía persoal ou a través do baremo para situacións de desaxustes familiares ou conflitos psico-sociais. Para poder obxectivar, valorar e ordenar as solicitudes do SAF, utilizarase un sistema de baremos que se valorarán e puntuarán os aspectos da autonomía persoal, situación familiar, situación social, nivel económico, valoración técnica e sistema de aboamento do servizo, conforme aos anexos que se achegan con este regulamento. Segundo ordenanza fiscal O presente regulamento entrará en vigor unha vez que sexa publicado integramente no BOP e transcorra o prazo de 15 días previsto no artigo 65.2 da Lei 7/1985 do 2 de abril. E ten a consideración de rectificación na súa totalidade do anterior Regulamento Regulador do Servizo Municipal de Axuda no Fogar, anunciado no Boletín Oficial da Provincia nº 293, do 23 de decembro de 1998. Dumbría, 22 de xaneiro de 2010 O ALCALDE, José Manuel Pequeño Castro